Casa Velaryon ți-a pus gând rău!
Șarpele Mării o să-ți ia naibii capul!
Nu!
Nu! Te rog!
Piei, prințule Drahar!
Dimpreună cu târfa de maică-ta și nemernicul de taică-tău!
Nu!
Slavă ție, prințule Daemon!
Arde de vii javrele din Triumvirat!
Aici, prințul meu!
Scapă-mă!
- Direct spre grote! - Către grote! Acum!
Retragerea! Adăpostiți-vă în grote!
Înapoi în grote!
Unde ești?
Ieși și înfruntă-mă, Drahar!
Ieși, Drahar!
Unde ești?
Am să te azvârl hrană la crabii tăi!
Unde ești?
V-a moștenit părul, Alteță.
- Într-adevăr. - V-a moștenit și ochii, Alteță.
Da, ai dreptate.
Și nasul e tot al meu, nu?
La doar doi ani, băiatul nostru are deja o prezență regească.
Tot ce se poate, frate,
dar azi-dimineață a stăruit să-și mănânce terciul cu mâinile.
Se va coace el.
Am rânduit o vânătoare în cinstea lui.
Până la capătul ei, vom avea mai multe de sărbătorit.
Ce anume, rogu-te?
E a doua zi a numelui pentru Aegon. Pruncia e în urma lui.
Mai rămâne ca Viserys să-l numească moștenitor la tron.
Nu aș fi atât de sigur.
E întâiul născut al regelui.
Mă îndoiesc că Alteța Sa vede lucrurile la fel de limpede.
Atunci e sarcina ta să-i deschizi ochii...
lord Mână.
Alteță!
Aduc vești grabnice din Stepstones.
Sufragiul Crabilor s-a ascuns pe Piatra Sângelui,
iar oamenii lui ne slăbesc flota la adăpostul nopții.
Nu astăzi, Tyland.
Din nefericire, situația din Stepstones nu suferă amânare.
S-au scurs trei ani. Mai poate aștepta trei zile.
Veniți, îndestulați-vă! Întăriți-vă pentru călătorie!
Vă rog.
Caravana e pregătită?
Se adună acum la Poarta Râului.
Lordul Jason ne așteaptă în Pădurea Regelui până la amiază.
- Ai văzut-o pe Rhaenyra? - Nu, Alteță.
Cum Triumviratul se adăpostește în grotele Pietrei Sângelui,
amenințarea dragonilor este zădărnicită.
Nu au pedestrași?
Mercenarii li se retrag cu nemiluita.
Până și ei văd că toate strădaniile sunt în zadar.
Unde e Rhaenyra?
Nu știu sigur, Alteță.
Trupele Velaryon duc un război greu de uzură, Alteță.
Sămânța discordiei a fost sădită în rândul soldaților de rând.
Daemon i-a epuizat. Au început să se îndoiască de el drept conducător.
Dacă ar fi să intervină Coroana...
- Tyland! - ...e momentul.
Daemon și Șarpele Mării au pornit la război fără consimțământul regelui.
Dacă ar interveni acum, după atâta vreme, Coroana ar părea slabă.
Îmi spune și mie cineva
unde ar putea fi Rhaenyra, pe cele șapte iaduri?
Sub ochiul dragonului
Din nou.
Poate că prințesa ar dori să audă altceva?
Nu ar dori. Cântă-l din nou!
A pornit la drum Cu corăbiile și oamenii ei
Cu inima frântă din pricina celor...
Alteță!
Ți-am zis eu să te oprești?
De la capăt.
A pornit la drum cu corăbiile
- Și oamenii ei - Rhaenyra?
Da, regina mea?
Ești așteptată în curtea exterioară.
Partida de vânătoare pleacă îndată.
Am hotărât să rămân aici și să citesc.
Poți pleca, Samwell.
Prințesa îți poruncește să rămâi.
Regina îți poruncește să părăsești numaidecât Pădurea Zeilor.
Prințesă...
Alteță...
Regele dorește să ni te alături.
Regele are multe de sărbătorit. Nu are nevoie de mine.
Vrea să fim împreună cu toții.
Vânătoarea ar putea fi distractivă.
Este porunca regelui?
- Da, dar... - Atunci numaidecât, Alteță!
Dar nu trebuie să fie.
La drept vorbind, Rhaenyra, nimic nu trebuie să fie așa.
E nemaipomenit, nu-i așa?
Toată familia se îndreaptă spre aventură și sărbătoare în Pădurea Regelui.
E înțelept să călătorești în starea ta?
Maesterii au spus că aerul curat îmi va face bine.
Cât de curând, vei avea și tu un prunc
și mă vei face un bunic mândru.
Nu e chiar așa de rău.
Sarcina e lungă, dar Aegon a venit pe lume iute și ușor.
Ar trebui să mă însoțești azi.
Să iei parte la vânătoare.
Mai bine nu.
Mistreții scâncesc precum copiii când sunt omorâți.
E un schelălăit neplăcut.
E o vânătoare, Rhaenyra.
Cum ai vrea să participi?
Nu știu de ce sunt poftită.
Fiindcă ești fiica mea. Prințesa.
Și ai îndatoriri.
După cum mi se amintește întruna.
- Poftim? - După cum mi se amintește întruna.
N-ar trebui să ți se amintească, dacă te-ai implica.
Nu am niciun sprijin.
Aclamați-l pe Aegon, Pruncul Cuceritor, al doilea pe numele său!
Slavă Alteței Sale în a doua zi a numelui său!
Umblă vorba că lady Johanna ar fi fost răpită
când o corabie a lordului Swann a trecut prin Stepstones.
Ce o așteaptă pe lady Johanna?
Va fi vândută unui bordel din Orașele Libere,
dacă dăm crezare zvonurilor.
Zeii nu mi-au hărăzit vânătoarea, mă tem.
- Pot sta cu domniile voastre? - Desigur. Alătură-ni-te, te rog.
Larys Strong, mezinul lordului Lyonel, maestrul legilor.
Soțul meu spune că niciun rege nu a putut îmblânzi multă vreme Insulele Stepstones.
E un loc neprimitor, potrivit doar pentru barbari.
Poate că ne va lămuri mai bine prințesa.
Nu știu cum aș putea. N-am fost niciodată în Stepstones.
Bunul tău unchi a stârnit acest război, mă înșel cumva?
Nu știu, nu am vorbit de ani buni cu Daemon.
De când i-ai luat locul ca moștenitor.
Daemon e răspunzător de alegerile sale, lady Ceira.
Rolul i se potrivea mai bine prințesei.
A semănat haos și regele trebuie să-i pună capăt.
Să trimită corăbii și oameni și să scape de Triumvirat pe vecie.
Dar Coroana nu e în război.
Coroana e în război, prințesă, deși tatăl tău nu vrea să recunoască asta.
Ne-au târât în el unchiul tău și Șarpele Mării.
Cum ai slujit regatul în ultima vreme? Mâncând prăjitură, lady Redwyne?
Mă întreb, prințesă.
A doua ta zi a numelui a fost așa măreață?
Nu-mi amintesc și nici Aegon nu-și va aminti.
Lordul Jason Lannister.
Mi-am dat seama, după toți leii.
Nu cred că am făcut cunoștință.
Geamănul tău e în consiliul tatei.
Tyland este...
cumplit de plictisitor, zeii fie cu el.
Cel mai bun vin cu miere.
- E din Lannisport, desigur. - Desigur.
Pădurea Regelui e numai bună de vânătoare.
Dar cea mai bună e în Casterly Rock, aproape de casa mea.
Ai fost acolo?
O dată. În vizită, împreună cu mama, în copilărie.
Sincer, nici de atunci nu-mi amintesc multe.
Cetatea e de trei ori mai înaltă decât turnul Orașului Vechi.
Mai înaltă decât zidul din nord.
Se spune că oricine se află în turn,
într-o zi senină, poate vedea dincolo de Marea de Apus.
O priveliște pe cinste.
Sigur, nu avem un Puț al Dragonului, dar...
am mijloace și resurse să făuresc unul.
La ce ți-ar trebui un Puț?
Ca să adăpostesc dragoni, firește.
Aș face orice pentru regina mea...
sau pentru cea care mi-ar fi soție.
Mulțumesc pentru vin.
Asta sunt pentru tine?
Un trofeu propus marilor case?
Ești la vârsta măritișului, Rhaenyra.
- Jason Lannister e o pereche excelentă. - E arogant și prea se ia în serios.
M-am gândit că aveți asta în comun.
De când ești femeie,
mă înec puțin câte puțin în pergamente
sosite din toate colțurile regatului.
Numai cereri în căsătorie.
Și am încercat de multe ori să discut cu tine,
dar ai refuzat mereu.
Fiindcă nu vreau să mă mărit.
Nici măcar eu nu sunt mai presus de tradiție și datorie!
Scuzați-mă, Alteță.
Trebuie să te măriți.
- Da? - Hăitașul regal a trimis vorbă, Alteță.
A fost zărit un cerb alb.
Cerbul e regele Pădurii Regelui.
Un vestitor regal al zilei numelui prințului Aegon.
Prințesă!
Prințesă, așteaptă!
Mai încet, prințesă!
Prințesă!
Ce s-a întâmplat?
Tata...
Încearcă să mă vândă lui Jason Lannister.
Oare...?
Oare am fost numită moștenitoarea Tronului de Fier
doar ca să consolidez poziția unui lord de Casterly Rock?
Vrei să-l omor?
Ar trebui să ne întoarcem în tabără.
E o zi frumoasă.
Să ne bucurăm de Pădurea Regelui.
Ai fost vreodată logodit, ser Criston?
Am avut o tinerețe aventuroasă când tata a slujit la Blackhaven.
Dar poziția mea a fost umilă pentru o logodnă formală.
Înainte să fiu cavaler în Garda Regelui,
aș fi putut lua de soție o fată de rând.
Ai noroc că-ți poți hotărî singur soarta.
Mulți supuși s-ar bucura să-ți ia locul, prințesă.
Doar pentru că niciunul nu a fost în locul meu.
Oi fi eu prințesa de Piatra Dragonului, dar sunt neputincioasă.
Într-o zi...
nu cu mult în urmă...
ai avut puterea să-mi adaugi numele în Cartea Albă.
Când tatăl tău m-a numit în Garda Regelui,
a fost cea mai mare onoare pentru un Cole.
Îți datorez tot ce am.
N-aș spune că ești neputincioasă.
Alteță!
- Cât de departe? - Urmele s-au găsit
la o jumătate de leghe spre răsărit.
- Sunt proaspete. - Două, trei ore, Alteță.
Iscoada mea l-a urmărit.
Fiara cântărește peste 490 de livre și i-am luat urma.
- Da. - Înaintea domniei dragonilor în Westeros,
cerbul alb era simbolul regalității pe aceste meleaguri.
Și tocmai în ziua aceasta...
N-am pus nicicând preț pe semne, Alteță,
dar, dacă zeii au ținut să ne arate bunăvoința lor...
Alteță!
Am pus să fie făurită în Galeria de Aur, în cinstea prințului Aegon.
E uimitoare.
Nădăjduiesc să fie răpus cu ea cerbul alb.
Regele Pădurii Regelui.
Pare o zi binecuvântată de cei șapte zei.
Îți mulțumesc pentru generozitate.
Aș fi onorat...
să o iau de soție pe prințesa Rhaenyra, Alteță.
Ceea ce ofer Alteței Sale, Coroanei și prințesei este forță.
După tine, Casa Targaryen duce lipsă de forță?
Dacă vi s-ar oferi mai mulți dragoni, i-ați refuza?
Ai de oferit dragoni?
Casterly Rock e un ținut splendid.
Rhaenyra îmi poate sta alături acolo fără rușine
și se poate simți despăgubită pentru pierderea poziției.
Ce pierdere a poziției?
Dacă l-ați numi moștenitor pe tânărul Aegon, Alteță.
Și când ar urma să fac asta?
Socotisem...
Cum e întâiul fiu al Alteței Sale, mulți dintre noi am socotit...
„Mulți dintre noi”, spui.
Stegarii tăi mi-au pus la îndoială urmașul?
- Firește că nu. - Ești legat prin jurământ
să dai de veste dacă în regatul meu se iscă răzmeriță.
Răzmeriță? Nici pomeneală de așa ceva, Alteță. Eu doar...
Nu am hotărât să o numesc pe Rhaenyra urmașa mea dintr-un capriciu.
Toți lorzii din regat ar face bine să țină minte asta.
Îți mulțumesc pentru dar.
Alteță...
Vin!
Hăitașul a luat urma, Alteță, și a trimis câinii.
Curând, cerbul alb va fi încolțit.
Trofeul vă este la îndemână.
Cum vi se pare propunerea lordului Jason?
Omul e din cale-afară de mândru.
Nu sunteți doar tatăl Rhaenyrei, ci și regele.
Va face cum îi veți porunci.
Nu doresc să-i dau porunci, Otto.
Vreau să fie fericită.
Casterly Rock nu e singura opțiune, mai există una.
Una care ar putea fi mai pe placul Alteței Sale și mai...
aproape de casă.
La cine te gândești?
La prințul Aegon.
Băiatul are abia doi ani, Otto.
Da, dar ar pune capăt cererilor nesfârșite în căsătorie pentru Rhaenyra.
- Logodiți-i... - Am venit aici la vânătoare.
Nu să fiu sufocat cu discuții politice blestemate!
Să punem capăt discuției.
Am trimis călăreți să o caute pe Rhaenyra.
Ser Criston a pornit după ea, nădăjduim să fie împreună.
Fata e nesăbuită și se pune mereu de-a curmezișul.
Dacă îi interziceam căsătoria cu un Lannister,
ar fi fugit cu lordul Jason ca să-mi facă în ciudă.
Măreț rege Targaryen mai sunt și eu...
Neputincios în fața propriei fiice de 17 ani.
Regele Jaehaerys a domnit în pace o jumătate de veac,
timp în care odraslele lui mai că i-au luat mințile.
Îndeosebi fiicele sale.
Așa e tradiția, Alteță.
Doriți să vă împărtășesc părerea mea?
Să ghicesc?
Crezi că fiul tău, ser Harwin Rupe-Oase,
cel mai puternic cavaler din Cele Șapte Regate,
este cea mai bună pereche pentru Rhaenyra.
Mă măguliți, Alteță, dar nu.
După mine, cel mai potrivit pentru Rhaenyra e fiul Șarpelui Mării,
ser Laenor.
Cândva v-am sfătuit să-i luați de soție sora.
Motivațiile sunt aceleași.
Laenor se trage dintr-un neam valyrian pur.
Are sângele verișoarei regelui, prințesa Rhaenys,
și este urmașul celei mai înstărite case din regat.
Prăpastia a rămas aceeași între cele două case, de când am pomenit-o.
Căsătoria ar stinge din jignirile aduse lordului Corlys, reale sau închipuite.
Desigur, trebuie să ne rugăm
ca Laenor să supraviețuiască luptelor din Stepstones.
Prințesă, te rog, pentru ultima oară, să ne întoarcem în tabără.
Îmi place mai mult aici.
Alteța Sa își va face negreșit griji.
Alteța Sa poate muri de grijă, dacă așa poftește.
Spune-mi un lucru, ser Criston.
Crezi că ținutul mă va accepta ca regină?
Nu va avea de ales, prințesă.
E totul în ordine, Alteță?
Vezi tu, am...
Am numit-o moștenitoare ca să apăr regatul de Daemon.
Era unicul meu copil.
Încântarea Regatului.
Am numit-o din dragoste...
fiindcă nu mai credeam...
Ce nu mai credeai, iubirea mea?
În neamul meu au fost mulți călăreți de dragoni.
Au fost puțini Visători printre noi.
Cât cântărește un dragon în fața unei profeții?
- Ora e târzie, soțul meu. - Când Rhaenyra era mică...
am văzut într-un vis.
A fost aievea, ca flăcările astea.
Un băiat care era pruncul meu
și care purta coroana Cuceritorului.
Mi-am dorit nespus să fie adevărat. Să fiu eu însumi Visător.
Am căutat noapte de noapte visul acela.
Dar în zadar.
Mi-am pus toate gândurile și voința în slujba lui.
Iar obsesia mea a adus moartea mamei Rhaenyrei.
Viserys...
Am crezut că Rhaenyra mă va smulge din hăul suferinței și regretelor mele.
Că voi îndrepta totul numind-o moștenitoare.
- Așa a fost! - Nu-mi închipuiam că mă voi recăsători.
Că voi avea un fiu.
Dacă m-am înșelat?
N-o fi el alb, Alteță, dar e un băiat voinic.
Alteță!
Ca să-l răpuneți.
Loviți aici, Alteță.
Încă o dată, Alteță. Puțin mai la stânga.
Nu!
Vino, bunul meu prinț! Să-i dăm pace Alteței Sale.
Cum ți-a plăcut vânătoarea, Alteță?
A fost bine.
Cum s-a descurcat nepotul meu?
Doamnele Lannister și Redwyne au fost topite după el.
Așa se și cuvine.
E viitorul regatului.
Ai văzut cu ochii tăi fastul sărbătorii
și cum i-a unit pe supuși.
Când i-ai dăruit regelui un fiu, ai curmat 15 ani de nesiguranță și îndoială.
Aegon, aidoma tizului său, s-a născut să domnească în Cele Șapte Regate.
Dacă Viserys l-ar numi moștenitor, regatul l-ar serba.
Nu e pe placul tău?
- Nu vrei ca fiul tău să fie rege? - Ce mamă nu ar vrea?
Nu trebuie să nesocotești adevărul
că, dacă Rhaenyra ar urca pe tron ocolindu-l pe Aegon,
regatul s-ar destrăma.
Cu toții i-au jurat credință, până și casa noastră.
Înainte să se nască Aegon.
Rhaenyra va fi o regină bună.
Nu ar conta nici dacă ar fi reîntruparea lui Jaehaerys însuși.
Rhaenyra e femeie.
Și fiul meu?
Vrei să cresc un bărbat care fură dreptul din naștere al surorii?
Furat e dreptul lui Aegon.
E întâiul băiat al regelui.
A-i refuza moștenirea tronului înseamnă a încălca legile zeilor și oamenilor.
Drumul așternut în față e nesigur, dar capătul său e limpede.
Aegon va fi rege.
Trebuie să-i deschizi ochii lui Viserys.
De unul singur nu va reuși.
Cum te simți, soțul meu?
Zeii m-au pedepsit pentru desfătările mele.
- Cel puțin vinul a fost bun. - Prea bun.
Nădăjduiam să discutăm un lucru.
E vorba de Rhaenyra?
Nu cred că i-a plăcut tovărășia lui Jason Lannister.
E furioasă.
Te-am prevenit că va fi.
E la vârsta măritișului.
Trebuie să ia de soț un lord care să o cinstească, să o apere
și să o slujească drept prinț-consort.
Dorințele ei în această chestiune nu contează.
Cred că Rhaenyra se va mărita, Alteță.
Dar trebuie să creadă că este alegerea sa.
- Ce e asta? - O scrisoare.
De la Vaemond Velaryon.
- Fratele Șarpelui Mării? - Da.
Se războiește în Stepstones laolaltă cu toți ceilalți.
Îmi dai voie?
Lordul Corlys și prințul Daemon pierd războiul.
Deplorabil, din câte se pare.
E o cerere de ajutor.
De ce nu li-l trimiți?
Fiindcă e un război iscat de doi răzvrătiți,
nemulțumiți de deciziile mele.
Dacă sar acum în ajutorul celor doi, ce va spune asta despre regele lor?
Că e un om bun, care își iubește fratele, poate.
Dacă asta crezi cu adevărat, draga mea, atunci ai un spirit plin de mărinimie.
Dar tu ce crezi, Viserys?
Că sunt osândit să mulțumesc un om stârnind furia altuia.
Îți pun o întrebare mai ușoară.
E mai bine pentru regat ca Sufragiul Crabilor să izbândească
sau să fie înfrânt?
Mergi grabnic la Piatra Piticului, ser Addam.
Înmânează-i-o tu însuți prințului Daemon.
Numaidecât, Alteță.
Piatra Piticului?
Îi trimit vorbă lui Daemon. Ajutoarele au pornit spre Stepstones.
- Ți-a cerut el ajutor? - Mai curând ar muri.
Dar regele lui nu va îngădui asta.
Decizia mea nu ți se pare corectă?
Părerile mele nu contează, după cum mi se amintește adeseori.
Un ghimpe ca Daemon îmi e de ajuns.
Ții neapărat să-i calci pe urme?
Trebuie să ne războim mereu?
Ai încercat să mă măriți cu un lord de Casterly Rock.
Îmi pare rău, Rhaenyra.
Mă străduiam să te ajut. Nu vrei să fii ajutată?
De ce te împotrivești de moarte oricărui efort în favoarea ta?
Fiindcă mă vei înlocui.
Cu băiatul lui Alicent Hightower. Fiul pe care ți l-ai dorit dintotdeauna.
Acum, că îl ai pe el, eu nu-ți mai sunt de niciun folos.
Mă poți vinde cât mai scump.
Pentru o fortăreață pe munte sau o flotă de corăbii.
M-ai judecat greșit, Rhaenyra.
Cu toții știu asta.
Jason Lannister o știe.
Tu însuți ai spus-o.
Lorzii regatului se adună ca uliii la stârv,
sperând să-mi înfulece oasele.
E adevărat că noi, suveranii, trebuie să ne căsătorim pentru avantaje,
ca să legăm alianțe și să ne sporim puterea.
Ai înțeles asta dintotdeauna.
Eu însumi i-am fost făgăduit mamei tale când aveam...
Da, știu, când aveai 17 ani.
Vale avea o oaste potrivnică Nordului.
Am auzit povestea încă din leagăn.
Am iubit-o.
M-a făcut bărbat.
Nu caut să te înlocuiesc, copila mea.
În ultimii ani, ai fost multă vreme singură și mânioasă.
Nu voi trăi veșnic. Îmi doresc să te știu mulțumită. Ba chiar fericită.
- Și un bărbat ar reuși? - O familie.
- Am avut o familie. - Și ce-ai vrea să fac?
Pentru avantaje, ai fi luat-o de soție pe Laena Velaryon.
E adevărat.
Trebuie să te măriți.
Să-ți întărești dreptul.
Să-ți consolidezi neamul. Să zămislești.
Cât despre perechea ta...
alege-ți-o singură.
Caută-l.
Găsește un om pe placul tău. Așa cum am făcut și eu.
Rhaenyra!
Am șovăit.
La un moment dat.
Dar acum îți jur, pe amintirea mamei tale,
că nu vei fi înlocuită.
Avem 16, poate 18 corăbii, numai bune de scos în larg.
Șapte sute de pedestrași, 60 de cavaleri.
Hrana se împuținează, avem doar ce pescuim din mare.
Aș spune că avem 14 zile,
poate puțin mai mult, cu rații stricte.
Am cerut mai multe corăbii din Driftmark.
Vor sosi în câteva săptămâni.
Ne clătinăm, iar Triumviratul știe asta.
Trebuie să întețim atacul. Să trimitem în continuare dragonii.
E zadarnic, tată.
Sufragiul Crabilor a creat un blocaj aici, dincolo de aceste dune.
La înălțime sunt arcași, la sol sunt pedestrași.
I-am atacat în multe rânduri călare pe dragoni,
dar se adăpostesc în grote.
Dragonii se pot învârti deasupra Pietrei Sângelui până pică.
Sufragiul Crabilor și oamenii lui nu au motive să iasă din grote.
Trebuie să le oferim unul.
- O jertfă umană ca momeală pentru crab. - Cine?
Se întoarce un dragon!
Da, cine?
Ce bărbat de aici s-ar duce bucuros la moarte?
Arată-mi cavalerul care va păși în iad și îți voi arăta un smintit.
- Daemon. - Din cauza lui Daemon pierdem.
Cel puțin luptă în acest război.
Tu ce rol ai jucat în acest consiliu, unchiule?
- În afară de a te plânge? - Ajunge, Laenor!
Dacă Debarcaderul Regelui nu îl sprijină pe Daemon, noi de ce am face asta?
Frate sau nu, Vaemond, nu-ți voi îngădui să stârnești răzmeriță.
Dacă nu preiei controlul în acest război,
curând crabii se vor înfrupta din noi toți.
Prințule Daemon!
Aduc vești de la Alteța Sa, Viserys Targaryen,
Primul pe numele său, regele Andalilor, al Rhoynarilor și al Primilor Oameni,
Lord al Celor Șapte Regate și Protector al Domeniului.
Destul! Oprește-te!
Frate...
Am poruncit ca zece corăbii și 2.000 de oameni să pornească de la Debarcader
și să se alăture luptelor din Stepstones.
Deși vremurile și împrejurările ne-au înstrăinat,
să știi că dorința mea nu este să dai greș în demersul tău.
Dimpotrivă, nădăjduiesc că acest sprijin va aduce izbânda
care ne-a ocolit până acum.
Mă voi ruga zeilor noapte de noapte să te întorci teafăr.
Fixați săgețile.
Încordați arcurile.
Trageți!
Fixați săgețile!
Dragon!